Gujarat Dhangar Bcom Grooms - Boys - Gujarat Dhangar Bcom Groom Matrimony - DhangarMatrimony.com
Dhangar Matrimony > Gujarat > Bcom Matrimony
Dhangar Gujarat B.Com. Grooms
Marathi Grooms	Hindi Grooms	Kannada Grooms	Maithili Grooms	Marwari Grooms	Tamil Grooms	Gujarati Grooms
India Grooms	United States Of America Grooms	United Arab Emirates Grooms	Germany Grooms	Australia Grooms	Saudi Arabia Grooms	Qatar Grooms
Maharashtra Grooms	Karnataka Grooms	Madhya Pradesh Grooms	Uttar Pradesh Grooms	Telangana Grooms	Delhi / NCR Grooms	Goa Grooms BMW 3 Series 2013 rental alternative in El Monte, CA by Dat | Turo
Dat’sBMW 3 Series2013
Bmw328 - 2013 . 27000 miles. Sedan 4doors. Turbo. No pet allow. Kampeer in Kakamas se wereld
Ons kyk vandeesmaand na ŉ paar lekker kampeerplekke rondom Kakamas in die Noord-Kaap waar die Oranjerivier verder sy gang deur die ruwe landskap see toe vind.
Dis ŉ natuurliefhebber en ook watersportentoesias se droomwêreld.
Van die kampeerplekke het meer gerief as ander, en selfs iets so basies soos drinkwater kan ŉ probleem word. So as jy die reis na jou kampeerplek vat, maak vooraf seker hulle het wat jy gaan nodig kry, of vat dit self saam. Een ding is seker, jy sal die aandjies rondom die braaivleisvuur onder die sterrehemel saam met jou gesin terdeë geniet want dis veilig en stil, en boonop baie bekostigbaar.
Kampeerwenk: ŉ Goeie GPS-sisteem in jou voertuig is nie te versmaai nie, want as jy eers in Riemvasmaak se landskap kom, verdwaal jy sommer maklik.
Die Mas is die oudste en bekendste plaas in die Kakamas-omgewing. Die pragtige kampeerterrein vorm dan ook deel van ŉ werkende plaas. Die eienaar Vlok Hanekom wat ook bekend staan as die ‘Mas van Kakamas’ het hier langs die Oranjerivier ŉ terrein gevestig wat aanvanklik vir familie en vriende bedoel was. Sedertdien het dit ŉ gewilde vakansieoord geword, en is daar later ook enkele chalets opgerig. As jy die rustige vloei van die Oranjerivier en ŉ kampeerplek soek wat naby al die besienswaardighede in die omgewing is, is dit net die plek om jou tent of karavaan op te slaan. Neem die R359 en volg aanwysingsborde sowat 4km buite Kakamas om by hierdie natuurskone oase uit te kom.
Die kampeerterrein strek ŉ hele 2 hektaar al langs die rivier af, en die staanplekke is op lowergroen grasperke en onder groot koeltebome geleë. Ablusiegeriewe is netjies en word daagliks in stand gehou. Daar is kragpunte, krane, en braaiplekke. As jy jou tent by die huis vergeet het, bied die selfsorgchalets gerieflike akkommodasie teen baie bekostigbare pryse. Die grasdak-lapa en kroeg wat tot 400 gaste kan huisves, is ook ŉ gewilde lokaal vir troues en verjaarsdagpartytjies.
• Lapa-restaurant met kroeg • Perdry en donkiewa-ry • Hengel en kanovaart • Voëlkyk en staproetes • Vierwielmotorfietse
By die Mas staan my tent! – Marcus van Niekerk; Die Mas van Kakamas waar die waters rustig vloei. – Ina Swanepoel
Die Mas van Kakamas. Vlok is bobaas! – Deon Terblanche
Vir meer inligting besoek - www.diemasvankakamas.co.za
Die kampeerterrein by die Augrabies-valle Natuurreservaat is stapafstand van die waterval waar die Oranjerivier 56 meter ver in die 18km lange rotsravyn wegspoel. Hierdie wêreldbekende natuurverskynsel maak dan ook dié kampeerterrein een van die mees gesogte in Suid-Afrika. Hier kan jy rondom die braaivleisvuur sit en saans na die magtige dreuning van die valle luister terwyl ŉ sterrehemel oor jou kop dans. Die oord vorm ook deel van SANParke, en bied jou toegang tot die res van die reservaat indien jy ŉ 4x4-voertuig het, anders kan jy ŉ begeleide toer bespreek. Augrabies-valle is sowat 40km vanaf Kakamas geleë.
Enkele jare gelede het die kampeerterrein tydens ŉ vloed weggespoel, maar dit is sedertdien hervestig, en bied nou 40 staanplekke onder skaduryke bome. Elke staanplek het sy eie kragpunt en braaiplek. Die ablusiegeriewe is netjies en funksioneel. Daar is ook wasgoed- en strykgeriewe, en soos by die meeste SANParke is daar ŉ gemeenskaplike kombuis met ŉ stoof, warm water, en opwasgeriewe.
• Kafeekiosk en restaurant • Swembaddens (ook vir kinders) • Dag- en oornagstaproetes • Bergfietsgrondpadroetes • Voëlkyk en ander natuurlewe • Konferensiegeriewe
Augrabies-waterval- Nasionale Park! – Di Za Za Feris; In die karavaanpark by Augrabies-waterval. – Anna Presley
Augrabies- Nasionale Park – Josua Visser.
Vir meer inligting besoek – www.sanparks.org
In hul bemarking noem die eienaars van Khamkirri dat dit ’n plek is waar avontuur en die natuur byeenkom. Die luukse oord is geleë op die noord-oewer van die Oranjerivier en spog met ’n verskeidenheid aktiwiteite vir almal se smaak. Hulle organiseer ook die jaarlikse Groen Kalahari-kano-marathon wat besoekers landwyd lok. Verskeie televisieprogramme is ook al by Khamkirri verfilm. As jy egter nie lus het vir die avontuurbedrywighede nie, is dit ook ŉ rustige ontspanningsoord waar jy rus vir jou siel kan vind. Volg die N14 vanaf Upington na Kakamas. Net voor Kakamas, neem die Riemvasmaak-afdraai na regs.
Die kampeerterrein is op grasperke onder skaduryke Kameeldoringbome gevestig met uitsigte op die Oranjerivier. Elk van die 22 staanplekke het kragpunte en ŉ braaiplek. Die ablusiegeriewe is netjies en het ook badkamers en punte vir haardroërs. Hulle bied ook ander meer luukse akkommodasie in permanente tente, chalets, gesinseenhede en houthuise.
• Kafeekiosk met hout, ens. • Vierwielmotorfietsroetes • Oop voertuig wildkyktoere
• Kanovaart en watersport • Visvang en perdry • 4x4-roetes • Konferensiefasiliteite
Khamkirri vir my! – Anena Burger; Khamkirri is die beste! – Hennie Vermeulen
Vir meer inligting besoek - www.khamkirri.co.za
Dié gewilde vakansieoord is ook ŉ watersportentoesias se droom en hulle bied waterski-klasse vir oud en jonk onder leiding van die bekende Springbokskiër G.J. Visser. Die oord se kampeerterrein is ook op die walle van die Oranjerivier geleë en maak deel uit van ŉ werkende plaas waar jy jou eie tafeldruiwe kan gaan pluk. Die Augrabies-valle is slegs 20km daarvandaan. Om hier uit te kom volg die N14 vanaf Upington na Kakamas, en neem dan die R64 na Marchand.
By Lake Grappa kan jy jou tent op die oewer van die Oranjerivier opslaan. Daar is braaigeriewe en kragpunte asook ablusiegeriewe vir mans en dames. Hulle bied ook ŉ aantal selfsorgchalets aan indien jy meer gerief soek. Die hoofgebou het ook ŉ restaurant wat bedags en saans oop is, en ook geskik is vir onthale en troues.
• Watersportaktiwiteite soos ski • Verskeidenheid voël- en natuurlewe • Plaasaktiwiteite vir oud en jonk • Swem en kanovaart in rivier • Nabye 4x4- en staproetes
Lake Grappa, ja! – Marian van Vuuren; Besoek Lake Grappa! – Johan van Eeden
Vir meer inligting besoek – www.lakegrappa.co.za
Nog ŉ bekende avontuurlushof vir die jonger geslag op die Oranjerivier is die Augrabies Backpackers-oord wat bekend is vir hul rivierkano-vaart ekspedisies en die warmlug-ballontoere waartydens jy oor die Groen Kalahari kan sweef en ŉ arendsoog op die wonderskone landskap kry. Hulle is ook maar slegs 10km van die Augrabies-valle geleë wat jou ook verdere toegang tot ander omliggende besienswaardighede bied.
Die kampeerterrein het grasstaanplekke vir tente en karavane, elk met sy eie kragpunt. Daar is ŉ gerieflike en skoon ablusieblok en ook braaiplekke. Die hostel bied ook dubbel- en enkelkamers teen billike tariewe.
• Kiosk en swembad • Lapa met kroeg en DStv • Visvang en vlieghengel
• Kano- en witwatervaarte • Lugballontoere
Augrabies Backpackers! – Andrew Hockly; Augrabies Backpackers is nommer een! – Ryno Swart
Vir meer inligting besoek – www.augrabiesbackpackers.co.za
RIEMVASMAAK SE WARMWATERBRONNE
Riemvasmaak is ’n uitgestrekte en dorre gebied wat in die suide ook begrens word deur die Oranjerivier, en dis hier waar jy die warmwaterbronne sal teëkom. Wees gewaarsku dat as jy die omgewing wil verken, gaan jy ŉ 4x4-voertuig benodig, en mense verdwaal gereeld in die ruwe landskap. Om hier uit te kom ry jy vanaf Kakamas en Augrabies via Blouputs.
As jy hier kom kampeer, moet jy maar alles saamvat, van die hout tot die vleis, want selfs drinkwater is skaars. Daar is verskeie boskampeerplekke om van te kies op ’n aantal roetes en die meeste is net met ŉ 4x4-voertuig toeganklik. Staanplekke by die warmwaterbronne is geriefliker, maar skaduwee is min. By die bronne is daar ook chalets wat elk ’n stort en braaiplek het. Hierdie is kampeer op sy natuurlike beste.
• Warmwaterbronne • Verskeie 4x4-roetes • Wild en natuurlike plantegroei • Rotsklim en Boesmantekeninge
Die warmwaterbronne by Riemvasmaak! – Johny Blaauw
Vir meer inligting skakel – Clarisa Damara by 083 873-7715